Die jong Alexios is in 1195 gevange geneem toe sy oom, Alexios III, sy pa, Isak II, se bewind omverwerp. In 1201 het Alexios na die Heilige Romeinse Ryk ontsnap. Hier het hy die soldate wat vir die Vierde Kruistog bymekaargekom het, se hulp gevra om sy oom van die troon te sit en Alexios te help om keiser te word. Hy het beloof om die kerkskeuring tussen die ooste en die weste te beëindig, vir die Kruisvaarders se vervoer na Egipte te betaal en militêre steun te verskaf.